PATVIRTINTA

Klaipėdos “Šaltinėlio“ mokyklos-darželio direktoriaus 2014 m. spalio 14 d.

įsakymu Nr. V-66

PRITARTA

Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2014 m. spalio 13 d. įsakymu Nr.ŠV1-288

**klaipėdos „ Šaltinėlio“ mokyklOS-darželiO** **NEFORMALIOJO VAIKŲ švietimo STEBĖJIMŲ IR EKSPERIMENTAVIMO PROGRAMA „ATRADIMŲ DŽIAUGSMAS“**

1. **BENDROSIOS NUOSTATOS**

1. Švietimo tiekėjas – Klaipėdos „Šaltinėlio“ mokykla-darželis, įregistruota Juridinių asmenų registre, kodas 290419110. Teisinė forma – biudžetinė įstaiga. Grupė – bendrojo lavinimo mokykla, tipas- mokykla-darželis.

2. Įstaigos buveinės adresas- Bangų g. 14, LT- Klaipėda. El. pašto adresas: saltinelis.klaipeda@gmail.com.

3. Programos pavadinimas – Klaipėdos „Šaltinėlio‘ mokyklos-darželio neformaliojo vaikų švietimo stebėjimų ir eksperimentavimų programa „Atradimų džiaugsmas“ (toliau - programa).

4. Programos rengėjai: direktoriaus pavaduotoja ugdymui Elena Mockuvienė, neformaliojo švietimo pedagogė Lena Novikovienė.

5. Programos koordinatorius - direktorė Margarita Gaučienė.

6. Programos apimtis – vieneri mokslo metai.

7. Programos trukmė – ilgalaikė. Programos turinys koreguojamas pagal poreikį.

8. Programos dalyviai – 5-7 m. vaikai.

1. **UGDYMO PRINCIPAI**

9. Individualizavimo- sudaromos ugdymosi sąlygos kiekvieno vaiko tobulėjimui, atsižvelgiant į vaiko sveikatą, galias, turimą patirtį, pomėgius, gyvenimo ritmą, brandos ypatybes.

10. Aukštų standartų - siekiama įžvelgti kiekvieno vaiko maksimalių galimybių bei gebėjimų ribas ir garantuoti tolesnę sėkmingą jų plėtotę.

1. **TIKSLAS IR UŽDAVINIAI**

11. Programos tikslas - formuoti supratimą apie aplinkinį pasaulį, sudarant galimybes patirti pažinimo džiaugsmą, lavinti intelektualinius gebėjimus, mokyti atrasti ir perimti įvairius pasaulio pažinimo būdus.

12. Programos uždaviniai:

12.1. skatinti domėtis daiktais ir įvykiais, mokyti lanksčiai spręsti problemas, padėti įgyti loginio mąstymo įgūdžių;

12.2. stebėti aplinką, gamtos objektus, juos lyginti, rasti panašumus bei skirtumus, padėti skirti medžiagų savybes, būvius;

12.3. mokyti dirbti ir naudotis interaktyvia lenta, jos priedais.

13. Programa įgyvendinama pagal iš anksto sudarytą vaikų lankomumo grafiką. Veikla vyksta bibliotekoje, lauke, „Loginio mąstymo ir eksperimentavimo“ kambarėlyje.

1. **TURINYS. METODAI. PRIEMONĖS**

14. Ugdymo metodai: didaktiniai žaidimai- užduotys, minčių lietus, situacijų sprendimai, eksperimentai, bandymai, stebėjimai.

15. Programos turinys, naudojamos priemonės:

|  |  |  |  |
| --- | --- | --- | --- |
| Eilės Nr. | Sritis | Turinys | Priemonės |
| 15.1  15.1.1  15.1.2.  15.1..3.  15.1.4.  15.1.5.  15.2.  15.2.1.  15.2.2.  15.2.3.  15.2.4.  15.2.5.  15.2.6.  15.2.7.  15.2.8.  15.2.9.  15.2.10.  15.3. | Bandymai, stebėjimai, mažieji atradimai  Medžiagos savybės būviai ir daiktų, padarytų iš šių medžiagų veiksminės galimybės    Temperatūrinių objekto požymių skyrimas  Gyvoji gamta  Daiktai- įrankiai  Taktilinių daikto požymių skyrimas  Interaktyvi lenta:  „Rudenėlio šventė“  „Medžiai“  „Laukiniai ir naminiai gyvūnai“  „Naminiai ir laukiniai paukščiai“  „ Profesijos“  „Metų laikai“  „Mano namas“  „Gero elgesio ABC“  „Mūsų Tėvynė –Lietuva“  „Mano šeima“  „Šaškės“, „Šachmatai“ | Eksperimentuoti su įvairiomis medžiagomis suteikiant joms formą, atliekant veiksmus - kirpti, spausti (pvz. vandenį), perkelti iš vienos vietos į kitą, konstruoti ir t.t. Ugdyti pastabumą ir praktinį gebėjimą nustatyti, kokios medžiagos ( daikto) savybės lemia veiksmų galimybes.  Formuoti temperatūros kaip reiškinio suvokimą. Demonstruoti temperatūrinių pakitimų galimybes ir priežastis (šaltis, šiluma), šių pakitimų priklausomybę nuo objekto medžiagos savybių (kas dega, lydosi, tirpsta).  Supažindinti su žmogaus organizmu. Apibūdinti išorinių kūno dalių paskirtį, vidaus organus, jų paskirtį. Atlikti paprastus bandymus su augalais.  Supažindinti su daiktais – įrankiais jų praktiniu veikimo principu, daiktų - įrankių panaudojimu.  Mokyti skirti ir nustatyti lytėjimo bei regėjimo pagalba įvairių daiktų požymius  Mokyti atpažinti, grupuoti artimiausioje aplinkoje sutinkamas daržoves ir vaisius. Skatinti aptarti rudens požymius, įvardinti juos. Siūloma sudėlioti dėlionės dalis. Supažindinti su interaktyvios lentos techninėmis galimybėmis.  Ugdyti gebėjimą atpažinti artimiausioje aplinkoje augančius medžius bei nurodyti medžio dalis. Ugdyti gebėjimą išskirti spygliuočius ir lapuočius, atlikti medžių pavadinimų garsinę analizę. Ugdyti supratimą apie gamtos saugojimą. Mokyti valdyti interaktyvios lentos žymeklį.  Mokyti atpažinti artimiausioje aplinkoje esančius laukinius ir naminius gyvūnus, teisingai atlikti užduotis pateiktas interaktyvioje lentoje. Siūloma prisiminti ir pasekti pasaką „Ropė“ , „žymekliu“ pažymėti naminius ir atskirai laukinius gyvūnus, jų gyvenamąją vietą, naudą. Įtvirtinti skaičiavimo įgūdžius.  Ugdyti gebėjimą atpažinti artimiausioje aplinkoje esančius paukščius ir teisingai atlikti užduotis. Skatinti diskutuoti, įvardinti paukščius, jų kūno dalis, naudą, atlikti garsinę pavadinimų analizę. Ugdyti pastabumą išskiriant naminius ir laukinius paukščius. Įtvirtinti skaičiavimo, grupių lyginimo, skaičiaus sandaros suvokimo įgūdžius.  Mokyti atpažinti profesijų atstovus, ugdyti supratimą, kuo reikšminga viena ar kita profesija, ugdyti gebėjimus padedančius plėtoti bendravimo, kritinio mąstymo, savarankiškumo, saugumo, saviraiškos įgūdžius.  Skatinti gebėjimą analizuoti, sisteminti. Turtinti žodyną, ugdyti kalbėjimo įgūdžius.  Ugdyti supratimą apie metų kaitos reiškinius, jų eiliškumą, artimiausios gamtos pokyčius. Ugdyti bendruosius gebėjimus, padedančius plėtoti bendravimo, kritinio mąstymo, savarankiškumo, saugumo, saviraiškos įgūdžius. Ugdyti kūrybinį mąstymą.  Mokytis atpažinti ir tinkamai pavadinti kvadratą, stačiakampį, trikampį, skritulį. Skatinti kūrybiškai atlikti užduotis su duotomis figūromis. Plėsti interaktyvios lentos parinkčių naudojimo galimybes (spalvinti, apibrėžti, nutempti, retušuoti ir .t.t.).  Ugdyti saugaus elgesio gatvėje, tinkamo bendravimo ir veiklos kartu su kitais įgūdžius. Puoselėti draugiškus tarpusavio santykius. Mokyti analizuoti situacijas. Lavinti skaičiavimo įgūdžius.  Ugdyti pagarbą valstybei, puoselėti valstybingumą. Skatinti tyrinėti Lietuvos žemėlapį, ieškoti valstybės sienos, sostinės, didžiųjų miestų, gyvenamosios vietovės ir kt. Supažindinti su Lietuvos simboliais, jų reikšme (herbas, pinigai, vėliava, himnas). Įtvirtinti Lietuvos vėliavos simbolį, spalvas, kokiomis progomis ji iškeliama.  Ugdyti supratimą apie bendravimo, bendradarbiavimo pagarbos ir savitarpio pagalbos svarbą šeimoje. Ugdyti suvokimą apie žmogaus gyvenimo kaitą, apie pareigas ir teises šeimoje, darželyje.  Mokyti žaisti šaškėmis ir šachmatais, lavinti loginį mąstymą, Kurti situacijas, ieškoti  loginių sprendimų, pasiruošti vaikų šaškių turnyrui „Riešutėlis“ | Demonstraciniai plakatai atspindintys vaikų ir suaugusiųjų veiklą, gamtos reiškinius – atskiromis paros dalimis, paros dalių modeliai, savaitės dienų modeliai, kalendorius, smėlio laikrodis, laikrodžio modelis, žadintuvas, rankinis laikrodis, chronometras. Įvairios sėklos.  Mėgintuvėliai, įvairios talpos indai, žemėlapis, šviesos stalas.  Įvairios eksperimentinės medžiagos, ledas, popierius, sviestas, plastmasė.  Enciklopedija apie žmogaus sandarą.  Sėklos, vanduo ir t.t.  Įvairūs įrankiai, esantys darželio aplinkoje.  Vaisiai, trintuvės, sulčiaspaudės.  Skirtingi mus supantys daiktai: pūkai, plunksnos, akmenukai, vanduo, ledas, švitrinis popierius, plaukų šepetys ir t.t.  Skaidrės interaktyviai lentai,  Interaktyvios lentos žymeklis, demonstracinė lazdelė  Šaškės, šachmatai, žaidimų lentos |

1. **PASIEKIMAI IR JŲ VERTINIMAS**

16. Vaikų pasiekimai ir pažanga fiksuojama po kiekvieno užsiėmimo „Loginio mąstymo ir eksperimentavimo“ kambarėlio lankomumo žurnale. Šio vertinimo tikslas - fiksuoti ugdymo procese dalyvavusių vaikų įsisavinimo, žinių bei pasiekimų lygį ir numatyti tolesnes ugdymo gaires, būdus, metodus ir priemones atskiriems vaikams. Informacija apie vaikų pasiekimus, pažangą tėvams bus pateikiama individualių pokalbių, grupių susirinkimų metu.

17. Įgyvendinus programą, vaikai išmoks stebėti aplinką, gamtos reiškinius, atlikti nesudėtingus bandymus, formuluoti išvadas, nusakyti veiksmų seką, rezultatą. Gabieji vaikai kartu su pedagogu stebėjimus pristatys miesto moksleivių saviraiškos centre organizuojamoje konferencijoje „Pažink mus supantį pasaulį“, dalyvaus šaškių turnyre „Riešutėlis“, įgis įgūdžių naudotis interaktyvia lenta.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUDERINTA

Klaipėdos „Šaltinėlio“ mokytojų tarybos

posėdžio 2014 m. rugpjūčio 29 d.

protokoliniu nutarimu (protokolo Nr.3)

NAUDOTA LITERATŪRA

1. Andrews G. ir kt. 100 mokslinių eksperimentų. Vilnius: Alma littera, 2006.

2. Grigaitė B. Protinio vaikų brandinimo programa. Kauna: Vytauto Didžiojo universiteto leidykla, 1996.

3. Karazija R. Žaislai, įdomūs bandymai ir žaidimai. Vilnius: TEV, 2002.

4. Metodinės rekomendacijos ikimokyklinio ugdymo programai rengti. Vilnius: Švietimo aprūpinimo centras, 2006.

5. Metodikos metmenys „Vaiko asmenybės ugdymas ikimokykliniame amžiuje‘. Klaipėda, 1997.